L 314/72 Den Europæiske Unions Tidende 1.12.2009 KOMMISSIONENS DIREKTIV 2009/155/EF af 30. november 2009 om ændring af Rådets direktiv 91/414/EØF for så vidt angår den renhed, der kræves for aktivstoffet metazachlor (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (!), særlig artikel 6, stk. 1, andet afsnit, andet led, og ud fra følgende betragtninger: (1) — Aktivstoffet metazachlor blev ved Kommissionens direktiv 2008/116J/EF (?) optaget i bilag I til direktiv 91/414/EØF, efter at Det Forenede Kongerige som rapporterende medlemsstat havde undersøgt stoffet. Det er i direktiv 2008/116/EF fastsat, at det pågældende aktivstof højst må indeholde 0,01% af urenheden toluen. Denne renhedsgrad blev fastsat på grundlag af den specifikation, der var forelagt af anmelderen. (2) > Anmelderen har anmodet om, at direktiv 91/414/EØF ændres, således at maksimumsindholdet af toluen hæves til 0,05 %. Anmelderen har forelagt de nødvendige oplys- ninger til støtte for sin anmodning. Den 2. februar 2009 forelagde den rapporterende medlemsstat et tillæg (?) til udkastet til sin vurderingsrapport, hvori det konkluderes, at et maksimumsindhold på 0,05% ikke frembyder nogen risiko ud over de risici, der allerede er omhandlet i Kommissionens reviderede vurderingsrapport om meta- zachlor. (3) — Maksimumsindholdet af urenheden toluen i metazachlor bør derfor hæves til 0,05 %. (4) — Direktiv 91/414/EØF bør derfor ændres i overensstem- melse hermed. (5) Da nærværende direktiv bør anvendes fra samme dato som direktiv 2008/116/EF, bør det træde i kraft snarest muligt. (6) — Foranstaltningerne i dette direktiv er i overensstemmelse med udtalelse fra Den Stående Komité for Fødevare- kæden og Dyresundhed — UDSTEDT FØLGENDE DIREKTIV: Artikel 1 I linje 223 (metazachlor), kolonne 4 (renhed), i bilag I til direktiv 91/414/EØF erstattes »0,01 %« af »0,05 %«. Artikel 2 Medlemsstaterne vedtager og offentliggør senest den 31. januar 2010 de love og administrative bestemmelser, der er nødven- dige for at efterkomme dette direktiv. De tilsender straks Kommissionen disse bestemmelser med en sammenlignings- tabel, som viser sammenhængen mellem de pågældende bestemmelser og dette direktiv. De anvender disse bestemmelser fra den 1. februar 2010. Disse bestemmelser skal ved vedtagelsen indeholde en henvis- ning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. Artikel 3 Dette direktiv træder i kraft på dagen for offentliggørelsen i Den Europæiske Unions Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 30. november 2009. På Kommissionens vegne Androulla VASSILIOU Medlem af Kommissionen () EFT L 230 af 19.8.1991, s. 1. (?) EUT L 337 af 16.12.2008, s. 86. () Tillæg 2 — januar 2009 — til bind 4, bilag C€, til rapporten og forslaget til beslutning forelagt Europa-Kommissionen af Det Forenede Kongerige i henhold til artikel 8, stk. 1, i direktiv 91/414/EØF.